CELEX: 32007R0287
Language: lv
Date: 2007-03-16 00:00:00
Title: Komisijas Regula (EK) Nr. 287/2007 ( 2007. gada 16. marts ), ar kuru attiecībā uz žeņšeņu, tā standartizētiem ekstraktiem un preparātiem groza II pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes produktos (Dokuments attiecas uz EEZ )

17.3.2007   
            
            
               LV
            
            
               Eiropas Savienības Oficiālais Vēstnesis
            
            
               L 78/13
            
         
      KOMISIJAS REGULA (EK) Nr. 287/2007
   (2007. gada 16. marts),
   ar kuru attiecībā uz žeņšeņu, tā standartizētiem ekstraktiem un preparātiem groza II pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes produktos
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1990. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes produktos (1), un jo īpaši tās 3. pantu,
   ņemot vērā Eiropas Zāļu aģentūras atzinumus, ko sagatavojusi Veterināro zāļu komiteja,
   tā kā:
   
               (1)
            
            
               Visas farmakoloģiski aktīvās vielas, kuras Kopienā izmanto veterinārajās zālēs, kas paredzētas produktīvajiem dzīvniekiem, jānovērtē saskaņā ar Regulu (EEK) Nr. 2377/90.
            
         
               (2)
            
            
               Žeņšeņs ir iekļauts Regulas (EEK) Nr. 2377/90 II pielikumā to vielu kategorijā, kuras izmanto homeopātiskās veterinārajās zālēs un to atšķaidījumos visām produktīvajām sugām, izmantošanai tikai homeopātiskās veterinārajās zālēs, kas sagatavotas atbilstoši homeopātijas farmakopejām, ja koncentrācija atbilst pamattinktūrai. Pēc pieteikuma izskatīšanas tiek uzskatīts par lietderīgu iekļaut jaunu ierakstu II pielikumā augu izcelsmes vielu kategorijā attiecībā uz žeņšeņu, tā standartizētiem ekstraktiem un preparātiem visām produktīvajām sugām.
            
         
               (3)
            
            
               Tāpēc Regula (EEK) Nr. 2377/90 attiecīgi jāgroza.
            
         
               (4)
            
            
               Līdz šīs regulas piemērošanai ir jāatvēl pietiekams laikposms, lai dalībvalstis, ņemot vērā šīs regulas noteikumus, varētu veikt pielāgojumus, kas saistībā ar šo regulu var būt vajadzīgi attiecīgo veterināro zāļu tirdzniecības atļaujās, kuras piešķir saskaņā ar Eiropas Parlamenta un Padomes 2001. gada 6. novembra Direktīvu 2001/82/EK par Kopienas kodeksu, kas attiecas uz veterinārajām zālēm (2).
            
         
               (5)
            
            
               Šajā regulā paredzētie pasākumi ir saskaņā ar Veterināro zāļu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EEK) Nr. 2377/90 II pielikumu groza saskaņā ar šīs regulas pielikumu.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2007. gada 16. maija.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 16. martā
      
         
            Komisijas vārdā —
         
            priekšsēdētāja vietnieks
         
         Günter VERHEUGEN
         
      
   
   
      (1)  OV L 224, 18.8.1990., 1. lpp. Regulā jaunākie grozījumi izdarīti ar Komisijas Regulu (EK) Nr. 1831/2006 (OV L 354, 14.12.2006., 5. lpp.).
   
      (2)  OV L 311, 28.11.2001., 1. lpp. Direktīvā jaunākie grozījumi izdarīti ar Direktīvu 2004/28/EK (OV L 136, 30.4.2004., 58. lpp.).
   
      PIELIKUMS
      Regulas (EEK) Nr. 2377/90 II pielikumā iekļauj šādu vielu:
      6.   Augu izcelsmes vielas
      
         
                     
                        Farmakoloģiski aktīvā(-ās) viela(-as)
                     
                  
                  
                     
                        Dzīvnieku suga
                     
                  
               
                     “Žeņšeņs, tā standartizētie ekstrakti un preparāti
                  
                  
                     Visas produktīvās sugas”